recursal/SuperWikiNEXT-32B huggingface dataset:
குஜராத் முதல்வர் நரேந்திர மோடியுடன் பரிசளிப்பு விழாவில் ஹினா ஷா
 ஹினா ஷாவிற்கு பெண்கள் தினத்தில் இந்திய குடியரசுத் தலைவர் ஸ்ரீமதி பிரதிபா பாட்டீல் அவர்களால் ஸ்திரீ சக்தி புரஸ்கார் விருது வழங்கப்பட்டது.
**ஹினா ஷா**, இந்தியாவின் குஜராத்தைச் சேர்ந்த தொழில்முனைவோரும் வணிக நிறுவன தலைவருமாவார். இவர், 1986 ஆம் ஆண்டு அகமதாபாத்தில் நிறுவப்பட்ட, தொழில்முனைவு மற்றும் தொழில் மேம்பாட்டுக்கான சர்வதேச மையம் என்ற இலாப நோக்கற்ற தன்னார்வ அமைப்பின் நிறுவனரும் இயக்குநருமாவார். இவரின் தொழில் முனைவோருக்கான அமைப்பின் சேவைக்காகவும், பொருளாதார வளர்ச்சிக்கான பங்களிப்பிற்காகவும் அப்போதைய இந்தியக் குடியரசுத் தலைவரான பிரதிபா பாட்டில் அவர்களால் வழங்கப்பட்ட நாரி சக்தி விருது , பாரத் ஜோதி விருது, டைட்டன் பி மோர் லெஜண்ட் பட்டம் மற்றும் சிறந்த திட்ட மேலாண்மை நிறுவனத்திற்கான விருது போன்றவைகளை பெற்றுள்ளார்.

பெண்களுக்கான அதிகாரம்
---------------------

1976 ஆம் ஆண்டு பிளாஸ்டிக் பொதி கட்டுதல் துறையில் தனது வாழ்க்கையைத் தொடங்கியுள்ளார்.[]

 குஜராத்தின் தொழில்முனைவோர் விதவைகளுடனான சந்திப்பில் ஹினா ஷா
1986 ஆம் ஆண்டில், தொழில்முனைவு மற்றும் தொழில் வளர்ச்சிக்கான சர்வதேச மையத்தைத் தொடங்யுள்ளார்.  ஷாவின் "பெண்களுக்கான தொழில்முனைவோர் மேம்பாட்டுத் திட்டம்", குஜராத்தைச் சேர்ந்தஇருபத்தைந்து பெண்களுடன் தொடங்கப்பட்டது, அவர்களில் பதினாறு பெண்கள் பாரம்பரியமற்ற வணிக நிறுவனங்களை நிறுவியுள்ளனர். 2011 ஆம் ஆண்டு வரையில் அந்நிறுவனங்கள் இயங்கிக்கொண்டுதான் இருந்தன. வணிகத்தில் இருந்தன. மேலும் இந்த மையம் உலகெங்கிலும் சிறு, குறு தொழில் துறையில் விரிவாக பெண்களுக்காக செயல்பட்டு வருகிறது, பாலின பிரச்சினைகளில் கூர்மையாக கவனம் செலுத்துவதன் மூலம் அப்பெண்களின் முயற்சிகளை உறுதிப்படுத்தியுள்ளது, மேலும் உற்பத்தி வளங்கள் மற்றும் வசதிகளில் தொழில்முனைவோரின் அணுகல் / கட்டுப்பாட்டை அதிகரிக்க முயற்சித்து வருகிறது.

பங்களாதேஷ், லெசோதோ, போட்ஸ்வானா, கேமரூன், மலேசியா, பிலிப்பைன்ஸ், ஜோர்டான், இலங்கை, கயானா, ஐவரி கோஸ்ட் மற்றும் செயின்ட் கிட்ஸ் மற்றும் ஜாம்பியா நாடுகளில், பெண்களின் பொருளாதார அதிகாரமளிக்கும் உத்திகளைத் தொடங்குவதற்கும் நிறுவனமயமாக்குவதற்கும் தேவையான பல்வேறு திட்டங்களை வகுக்கவும், செயல்படுத்தவும், ஷா முக்கிய பங்கு வகித்துள்ளார்.

மேற்கோள்கள்
-----------

1. ↑  "Entrepreneurship Development Institute of India, Entrepreneurship Development Programs in Ahmedabad, Gujarat, Maharashtra, Delhi". *www.icecd.org*. 2020-04-25 அன்று பார்க்கப்பட்டது.
2. ↑  "Dr. Hina Shah". *Confederation of Indian Micro, Small and Medium Enterprises* (ஆங்கிலம்). 2020-11-19. 2023-03-21 அன்று பார்க்கப்பட்டது.
சிவகுருநாதன் செந்தமிழ் நூல் நிலையம்
**சிவகுருநாதன் செந்தமிழ் நூல் நிலையம்** தஞ்சாவூர் மாவட்டம் கும்பகோணத்தில் நாணயக்காரத் தெருவில் அமைந்துள்ள தனியார் நூலகமாகும். இந்நூலகத்தில் தற்போது சுமார் 25,000 நூல்கள் இருக்கின்றன.

வரலாறு
------

21.5.1958இல் இந்நூலகத்திற்கான அடிக்கல் பேராசிரியர் டாக்டர் அ. சிதம்பரநாதன் செட்டியார் அவர்களால் நாட்டப்பட்டு, 9.1.1959இல் தமிழகவேள் சர்.பி.டி.ராஜன் அவர்களால் திறந்துவைக்கப்பட்டது. 10,000 நூல்கள் சேர்க்கப்பட்ட விழாவும் 12ஆம் ஆண்டு விழாவும் 23.5.1971இல் நடத்தப்பெற்றது.

பொன் விழா
---------

இந்நூலகத்தின் 50ஆவது ஆண்டு விழா பிப்ரவரி 2010இல் நடைபெற்றது.  நூலக நிறுவனர் சுவாமிநாத செட்டியாரின் நூற்றாண்டு விழா அக்டோபர் 2017இல் நடைபெற்றது.

புத்தகப் பட்டியல்
-----------------

முதற்புத்தகப் பட்டியலின் விரிவான பதிப்பில் புராணம், தல புராணம், சாத்திரம், தோத்திரம், திருமுறை, சமயம், சங்க நூல், பிரபந்தம், அகவல், அந்தாதி, உலா, கலம்பகம், குறவஞ்சி, குறவை, சதகம், தூது, பரணி, பிள்ளைத்தமிழ், மாலை, வெண்பா, கீதை, இதிகாசம்,வைணவம், நீதி நூல், அகராதி, இலக்கணம், நிகண்டு, கணிதம், சங்கீதம், புதுமைக்கவி, மொழிபெயர்ப்பு, கல்வெட்டுகள், சிற்ப நூல், உலக வரலாறு, யாத்திரை, வாழ்க்கை வரலாறு, உயிர் நூல், உடற்பயிற்சி, வைத்தியம், மாந்தரீகம், சோதிடம், கட்டுரை, மன நூல், வரலாறு எனப்படுகின்ற 44 தலைப்புகளில் 5000 நூல்கள் பட்டியலிடப்பட்டுள்ளன. அந்நூலில் பிற்சேர்க்கையும், திருத்தமும் இணைக்கப்பட்டுள்ளது.

இரண்டாவது புத்தகப் பட்டியலின்படி அரசியல், விஞ்ஞானம், விவசாயம், முகம்மதிய நூல், கிறிஸ்தவ நூல், நாடகம், நாவல் ஆகிய துறைகளில் 5000 நூல்கள் பட்டியலிடப்பட்டுள்ளன. அந்நூலில் சில நூல்கள் நீக்கப்பட்டதாகக் குறிப்பிடப்பட்டுள்ளதோடு சேர்க்கையும் தரப்பட்டுள்ளது.

வாசிப்பு முறை
-------------

பல்துறை நூல்கள் என்ற தலைப்பில் இரு நூற்பட்டியலும், பத்திரிக்கைகள் என்ற தலைப்பில் இரு சிறிய பதிவேடுகளும், ஆங்கிலப்புத்தகப் பட்டியலைக் குறிக்கும் ஒரு சிறிய பதிவேடும் உள்ளன. இவற்றில் நூலின் விவரங்கள் பதியப்பட்டுள்ளன. இந்த நூல் பட்டியல்களைப் பார்த்து அதிலுள்ள எண்ணைக் குறித்துத் தந்தால் அவர்கள் நூலினைத் தந்து அருகிலுள்ள கரும்பலகையில் எழுதிவிடுகின்றனர். வாசகர்களுக்கு ஒரு முறைக்கு இரு நூல்கள் தரப்படுகின்றன.வாசிக்கவும், குறிப்பு எடுக்கவும் உதவியாக மேசைகள் அமைக்கப்பட்டுள்ளன. இந்நூலகம் காலை 9 மணி முதல் 12 மணி வரையும், மாலை 4 முதல் 8 வரையும் செயல்படுகிறது. வியாழக்கிழமை விடுமுறை நாளாகும்.

படத்தொகுப்பு
------------

* 
* 
* 
* 
* 
* 
*

மேற்கோள்கள்
-----------

1. 1 2 3   சிவகுருநாதன் செந்தமிழ் நூல் நிலையம், புத்தகப்பட்டியல், 1971
2. ↑   நாளை சிவகுருநாதன் செந்தமிழ் நூல் நிலைய பொன் ​விழா, தினமணி, 26 பிப்ரவரி 2010
3. ↑   குடந்தை சிவகுருநாதன் நூலக நிறுவனர் நூற்றாண்டு விழா, தினமணி, 30 அக்டோபர் 2017

வெளியிணைப்புகள்
---------------

* Mojostreet, Sivagurunathan Tamil Library
* Map8p, Sivagurunathan Tamil Library
* Wowcity, Sivagurunathan Tamil Library
* கும்பகோணத்தில் 57 ஆண்டுகளாக இயங்குகிறது தமிழ் நூல்களுக்காக உருவான 'சிவகுருநாதன் செந்தமிழ் நூலகம்', தி இந்து, 22 செப்டம்பர் 2016
* Tamil library celebrates centenary of founder, The New Indian Express, Trichy Edition, 15 September 2017
* பொது நூலக இயக்ககம்
**பிரித்திவிராசு சவான்** (Prithviraj Chavan) (மராத்தி:पृथ्वीराज चव्हाण}}) (பிறப்பு 17 மார்ச் 1946) மகாராட்டிர மாநில காங்கிரசு கட்சி அரசியல்வாதியும் இந்திய மாநிலங்களவை உறுப்பினரும் ஆவார்.இந்தியப் பிரதமரின் அலுவலகத்தில் சார் அமைச்சராகப் பணியாற்றியவர்.11 நவம்பர் 2010 அன்று மகாராட்டிர மாநில முதலமைச்சராக பொறுப்பேற்றார்.நடப்பு முதல்வர் அசோக் சவான் ஆதர்ச வீட்டு வாரிய ஊழல் புகார்களை அடுத்து பதவி விலகியதை அடுத்து காங்கிரசுத் தலைமை இவரை தேர்வு செய்தது.

இலத்திரனியல் பொறியாளராகிய இவர் பிரதமரின் அலுவலகத்தில் பணிபுரிந்தபோது இந்திய அமெரிக்க குடிசார் அணுவாற்றல் உடன்பாடு வெற்றியடைய பலநாடுகளுக்கும் பிரதமரின் சார்பாக பயணித்து இந்திய நிலையை விளக்கி அணுவாற்றல் வழங்குவோர் குழுமத்தின் மற்றும் பன்னாட்டு அணுசக்தி முகமையகத்தின் ஒப்புதல்களைப் பெறுவதில் பெரும் பங்காற்றினார்.

இளமை வாழ்வு
-----------

இந்தூரில் முதுபெரும் காங்கிரசு அரசியல்வாதி டி.ஆர் சவானின் புதல்வராக மார்ச் 17,1946ஆம் ஆண்டு பிறந்தார். பிட்சு, பிலானியில்மின்னியல் மற்றும் இலத்திரனியல் பொறியியல் பட்டப்படிப்பும் அமெரிக்காவிலுள்ள கலிபோர்னியா பல்கலைக்கழகம் - பெர்க்லியில் பட்டமேற்படிப்பும் படித்தார். இந்திய அரசியலில் ராஜீவ் காந்தியின் தூண்டுதலில் நுழைவதற்கு முன்னர் அங்கு சிலகாலம் விமான அளவுக்கருவிகள் மற்றும் நிலத்தடி சண்டைகளுக்கு பயனளிக்கும் வகையில் ஒலிப்பதிவுக் கருவிகள் வடிவமைப்பில் பணியாற்றினார.

அரசியல் வாழ்வு
--------------

பிரித்திவிராசு 1991ஆம் ஆண்டு அவரது குடும்பக் கோட்டையாக விளங்கிய கராட் மக்களவைத் தொகுதியிலிருந்து தேர்ந்தெடுக்கப்பட்டு அரசியலில் காலடி வைத்தார். இத்தொகுதியிலிருந்து 1991, 1996 மற்றும் 1998 ஆண்டுகளில் வென்றவர் 1999ஆம் ஆண்டு தேசியவாதிக் காங்கிரசின் சீனிவாச பாடீலிடம் தோல்வியடைந்தார். பின்னர் 2002 மற்றும் 2008ஆம் ஆண்டுகளில் மாநிலங்களவை உறுப்பினராகத் தேர்ந்தெடுக்கப்பட்டார்.

நடுவண் அமைச்சரவையில் சார் அமைச்சராக அறிவியல் மற்றும் தொழில்நுட்ப அமைச்சகம், புவி அறிவியல் அமைச்சகம்,ஊழியர்,பொதுமக்கள் குறைதீர்ப்பு மற்றும் ஓய்வூதிய அமைச்சகம்,நாடாளுமன்ற நடப்புகள் அமைச்சரகம் ஆகியவற்றில் பணி புரிந்துள்ளார்.தற்போது பிரதமரின் அலுவலகத்தில் பணியாற்றி வருகிறார்.அணுவாற்றல் துறையின் மேற்பார்வையும் இவரிடம் சிலகாலம் இருந்தது.

### விமரிசனங்கள்

மரபணு மாற்றுப் பயிர் பிரச்சினையில் உயிரித் தொழில்நுட்ப நிறுவனங்களின் நிலையை பரிந்துரைத்தார்.

மேற்கோள்கள்
-----------

1. ↑  "தினகரன் செய்தி". 2010-11-13 அன்று மூலம் பரணிடப்பட்டது. 2010-11-11 அன்று பார்க்கப்பட்டது.
2. ↑  "Prithviraj Chavan's Bio - data". 2010-08-04 அன்று மூலம் பரணிடப்பட்டது. 2010-11-11 அன்று பார்க்கப்பட்டது.
3. ↑
4. ↑  "Prithviraj Chavan's gag order".
5. ↑  "Prithviraj Chavan's word for word copy". 2010-05-25 அன்று மூலம் பரணிடப்பட்டது. 2010-11-11 அன்று பார்க்கப்பட்டது.
6. ↑  "CCMB Director's argument". 2010-07-27 அன்று மூலம் பரணிடப்பட்டது. 2010-11-11 அன்று பார்க்கப்பட்டது.

வெளியிணைப்புகள்
---------------

* மாநிலங்களவை இணையதளத்தில் இவர் குறித்த குறிப்பு பரணிடப்பட்டது 2010-11-14 at the வந்தவழி இயந்திரம்
* இந்திய நாடாளுமன்ற தளத்தில் இவர் குறித்த குறிப்பு பரணிடப்பட்டது 2010-08-04 at the வந்தவழி இயந்திரம்

|  |  |  |
| --- | --- | --- |
| முன்னர்**அசோக் சவான்** | **மகாராட்டிரமுதலமைச்சர்**11 நவம்பர் 2010 - நடப்பு | பின்னர்**நடப்பு** |
**தெறிகள்** என்பது 1970 களில் இந்திய ஒன்றியம், தமிழ்நாட்டின், கன்னியாகுமரி மாவட்டத்தில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் உமாபதி ஆவார்.

வரலாறு
------

இலக்கிய ஆர்வமும், கவிதை எழுதும் ஆற்றலும் பெற்ற உமாபதி பத்திரிகைத் துறையில் தன்னாலியன்றதைச் செய்ய ஆசைப்பட்டு, தெறிகள் இதழைத் துவக்கினார். முதலில் விருதுநகரிலிருந்து வெளிவந்த இந்தச் சிற்றறிதழ் பின்னர் நாகர்கோவிலிலிருந்து வெளியானது.

கசடதபற போன்ற தோற்றம் கொண்டிருந்த *தெறிகள்* கவிதை, சிறுகதை, இலக்கியம் சம்பந்தமான கட்டுரைகளைத் தாங்கி வந்தது. ஓவியங்களிலும் இது அக்கறை காட்டியது. அட்டையில் நவீன ஓவியங்கள் அச்சாயின. ஐந்து இதழ்கள் சாதாரணமாக வந்தபிறகு, பத்திரிகையின் அமைப்பிலும் உள்ளடக்கத்திலும் முன்னேற்றங்கள் காட்ட விரும்பினார் உமாபதி. இது தெறிகள் இதழின் புதிய பரிணாமத்தில் புலனாயிற்று. 

இதன்பிறகு காலாண்டு இதழ்-1 என்று குறிக்கப் பெற்றுள்ள இதழ் எந்த ஆண்டு எந்த மாதம் தயாராயிற்று எனத் தேதியிடப் பெறாமல் ஒரு சிறப்பு மலர் போலவே வெளியானது. 90 பக்கங்கள் (அட்டை தனி ) கொண்ட இந்த இதழில் சம்பத் எழுதிய 'இடைவெளி' (குறுநாவல்) 42 பக்கங்களும், கலாப்ரியாவின் ‘சுயம்வரம்' (குறுங்காவியம்) 28 பக்கங்களும் வந்தன. இவை இரண்டுமே சோதனை ரீதியான படைப்பு முயற்சிகளாகும்.  இந்த இதழ் கிடைத்த மூன்றாம் மாதத்தில், 'அடுத்த இதழ் இன்னின்ன விஷயங்கள்' தாங்கி வெளிவரும் என்று அறிவிக்கப்பட்டிருந்தது. ஆனால், காலம் அதற்கு இடம் தரவில்லை.

நிறுத்தம்
---------

1975 வரை தடையின்றி இந்த இதழ் வெளிவந்துகொண்டிருந்தது. உமாபதி நாகர் கோயிலில் பணியாற்றிக் கொண்டிருந்ததால் அங்கிருந்து இதழ் வெளிவந்துகொண்டிருந்தது. இதழில் புதுக்கவிதைகள் வெளியாகிவந்தன. அச்சமயம் இந்தியாவில் நெருக்கடி நிலை பிறப்பிக்கப்பட காலமாக இருந்தது. புதுக்கவிதையின் வழியாக பூடகமான கருத்துகள் வெளியாகும் என உளவுத் துறையினர் ஐயம் கொண்டிருந்தனர். எனவே உமாபதிக்கு பத்திரிக்கை தொடர்பாக அலுவலகத்தில் நெருக்கடிகள் ஏற்படத் தொடங்கின. இதனால் தெறிகளை நிறுத்தவேண்டிய கட்டாயம் அவருக்கு ஏற்பட்டது.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 123–126. 13 நவம்பர் 2021 அன்று பார்க்கப்பட்டது.
2. ↑  "எஸ்.சம்பத்: அடிப்படைகளில் உழலும் கலை மனம்!". *Hindu Tamil Thisai*. 2022-01-21 அன்று பார்க்கப்பட்டது.
**பாத்சாகி சாலை** *(Badshahi Road)* வங்கத்தில் உள்ள வரலாற்றுச் சிறப்பு மிக்க சாலைகளில் மிக முக்கியமான ஒரு சாலையாகும்.இச்சாலை கி.மு 300 காலகட்டத்தைச் சார்ந்த சாலையாக இருக்கலாம். மால்டாவிலிருந்து (கவுர்) முர்சிதாபாத் வழியாக புரி (ஒரிசா) நகரத்தை இணைக்கும் சாலையாக இருந்ததால் முகலாயர் ஆட்சிக் காலத்தில்  இந்த பாத்சாகி சாலை மிகுந்த முக்கியத்துவம் பெற்றது. இந்தச் சாலை வழியாக செல்லும் ஒருவனால் வரலாற்றின் ஒரு பெரும் பகுதியைக் கண்டுபிடிக்க முடியும். அகன்று பரந்த இச்சாலையில் ஒவ்வொரு எட்டு மைல் தொலைவிற்கும் ஒரு மசூதியும் மற்றும் தோண்டப்பட்ட பெரிய குளங்களும் அமைந்து, வரலாற்றில் வாழ்ந்த வளமான முகலாயர் காலத்தினை நினைவுபடுத்துகின்றன. வட இந்தியா மற்றும் வங்காளத்திலிருந்து ஒரிசா மாநிலம் புரியில் உள்ள சகந்நாதர் ஆலயத்திற்குச் செல்லும் இந்துக்களுக்கு இச்சாலை ஓர் பிரதானமான சாலையாகும். ஆதிசங்கரர் (788-820 CE), ஏற்படுத்திய நான்கு முக்கியமான மையங்களில் ஒன்றாக இங்குள்ள கோவர்தன மடம் திகழ்கிறது.

சைதன்யர் (1486-1533) மற்றும் அவரது ஆதரவாளர்கள் வங்காளம் முழுவதும் வைணவப் பிரிவை பக்தி இயக்கத்தின் மூலமாகப் பரப்பிய பிறகு, புனித யாத்திரை செல்லும் வங்காளிகளுக்கு புரிக்கு தெற்கிலும், வட மேற்காக உள்ள பிருந்தாவன் செல்லும் சாலையிலும் போக்குவரத்து நெரிசல் மென்மேலும் அதிகரித்துள்ளது.

மேற்கோள்கள்
-----------

1. ↑  Archaeological geography of the Ganga Plain: the lower and the middle Ganga. Author: Dilip K. Chakrabarti. Orient Blackswan, 2001. ISBN 81-7824-016-5, ISBN 978-81-7824-016-9
2. ↑  Land and Local Kingship in Eighteenth-Century Bengal. Author John R. McLane Publisher Cambridge University Press, 2002. ISBN 0-521-52654-X, 9780521526548
**உக்கிரன்கோட்டை சொக்கலிங்கசுவாமி கோயில்** தமிழ்நாட்டில் திருநெல்வேலி மாவட்டம், உக்கிரன்கோட்டை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சொக்கலிங்க சுவாமி, மீனாட்சி அம்மாள் சன்னதிகளும், விநாயகர், முருகன், தட்சிணாமூர்த்தி, பெருமாள், லிங்கம், துர்க்கையம்மன், நந்தி உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் திருக்கார்த்திகை முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தெரு நாய்கள்** (*Theru Naaigal*) என்பது 2017ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். எஸ். ஹரி உத்ரா எழுதி இயக்கிய இப்படத்தில் பிரதீக், அட்சதா சிறீதர் ஆகியோர் முக்கிய கதாபாத்திரங்களில் நடித்துள்ளனர், மேலும் இதில் அப்புக்குட்டி, இமான் அண்ணாச்சி, பாவெல் நவகீதன் , மதுசூதன், ராமச்சந்திரன் துரைராஜ், மைம் கோபி உள்ளிட்ட முக்கிய நடிகர்கள் நிடித்துள்ளனர். இப்படத்தின் பணிகள் 2016 ஆம் ஆண்டின் நடுவில் தொடங்கியது. விமர்சகர்களிடமிருந்து கலவையான விமர்சனங்களுடன் 22 செப்டம்பர் 2017 அன்று வெளியானது.

நடிகர்கள்
---------

* சுபாஷ் குமாராக
* அக்சதா சிறீதர் சாஸ்திரி
* மதுசூதன் சொக்கலிங்கமாக
* மைம் கோபி மருதமுத்தாக
* சாய் தீனா
* இமான் அண்ணாச்சி கிருஷ்ணனாக
* ராமச்சந்திரன் துரைராஜ்
* அப்புக்குட்டி கதிராக
* பாவெல் நவகீதன் வினோத்தாக
* ஆறு பாலா பாவாவாக
* கஜராஜ் அரசியல்வாதியாக
* முத்துராமன்
* சூசை குமார் சேத்தாக
* கூல் சுரேஷ் மருதமுத்துவின் உதவியாளராக
* சம்பத் ராம் கஜாவாக
* ரேகா சுரேஷ்
* பிர்லா போஸ் மாவட்ட ஆட்சியராக
* நிலானி
* சரண்யா

தயாரிப்பு
---------

ஹரி உத்ரா இந்த திரைப்படத்தை எழுதினார். இப்படத்தின் கதையானது பெருநிறுவனங்களின் செயல்பாடுகள், விவசாயிகள் எதிர்கொள்ளும் பிரச்சினைகள் போன்றவற்றை அடிப்படையாகக் கொண்டது. கதையின் சர்ச்சைக்குரிய கருப்பொருள் காரணமாக தயாரிப்பாளர் ஒருவரைக் கண்டடைவது துவக்கத்தில் கடினம் என்று ஐ கிரியேஷன்ஸ் படத்திற்கு நிதியளிக்க ஒப்புக்கொள்வதற்கு முன்பு கருதினார். படத்துக்கு யு சான்றிதழை தணிக்கை வாரியம் அளித்தது. தணிக்கை வாரியம் ஆரம்பத்தில் கதையின் உள்ளடக்கம் குறித்து சந்தேகம் கொண்டிருந்ததாகவும் ஆனால் பின்னர் அது திருப்தி அடைந்ததாகவும் குறிப்பிட்டார். ஏனெற்றால் கதையானது மீத்தேன் எரிவாயுவை வேளாண் நிலங்களில் இருந்து எடுக்கும் திட்டம் குறித்த சிக்கல்களைக் கொண்டிருப்பதால் அது அரசாங்கத்திற்கு எதிரானது என்றும் ஹரி குறிப்பிட்டார்.

இசை
---

படத்திற்கான இசையை ஹரிஷ், சதீஷ் இரட்டையர் அமைத்தனர். படத்தின் இசை உரிமையை மியூசிக் 247 வாங்கியது. இந்த இசைக் கோப்பு 28 சூலை 2017 அன்று வெளியிடப்பட்டது. அதில் நான்கு பாடல்கள் இடம்பெற்றிருந்தன.

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "மீசைய முறுக்கி"   | ஹைட் கார்த்திக் | 3:44 |
| 2. | "நெற்றிக் கண்ணைத் திறந்திடு"   | அரிஷ் | 2:15 |
| 3. | "காட்டுக்குள்ள சிக்கிருச்சு"   | மகாலிங்கம் | 4:21 |
| 4. | "கண்கள் கதை பேசுதோ"   | வைக்கம் விஜயலட்சுமி | 4:18 |
| 5. | "தெரு நாய்கள்"   | — | 2:45 |
| 6. | "டார்க் நைட்"   | — | 1:55 |

வெளியீடு
--------

*தெரு நாய்கள்* தமிழகம் முழுவதும் பிற எட்டு படங்களுடன் திரையரங்குகளில் வெளியானது. இது சென்னையில் 2017 ஆம் ஆண்டில் அதிக நெரிசல் மிகுந்த திரைப்பட வெளியீட்டு நாளாக இருந்தது. இந்த படம் 22 செப்டம்பர் 2017 அன்று கலவையான விமர்சனங்களுடன் வெளியானது.

குறிப்புகள்
-----------

1. ↑  "Hari Uthraa's 'Theru Naaigal' Deals With Farmers' Issues". *desimartini.com*. 23 September 2017 அன்று பார்க்கப்பட்டது.
2. ↑  "Theru Naaigal takes on farmer issues". *deccanchronicle.com*. 20 June 2017. 23 September 2017 அன்று பார்க்கப்பட்டது.
3. ↑
|  |
| --- |
| இக்கட்டுரை |
| அகனன் - அகனள் - இருபால்சேர்க்கை - திருநங்கை (அ.அ.ஈ.தி) தொடரைச் சேர்ந்தது |
| LGBT flag |
| பாலின திசையமைவு |
| * ஒப்புப்பாலினவியம்
* வேற்றுப்பாலினவியம் (பரந்தபாலினவியம் (en))
* பல்பாலினவியம் (en)
* பாலினமின்றியம் (en) (சாம்பர் பாலினவியம் (en))
* புதுமர்
* பாலின அடையாளம்
* தொகைக்கணக்கு (en)
 |
| வரலாறு (en) |
| * பாலின விடுதலை இயக்கம் (en)
* கிரீன்விச்சு கலவரம் (en)
* இடைப்பாலினர் (en)
 |
| 
பண்பாடு |
| * ஒத்தபால் மணம்
* வெளியேகல் (en)
* பெருமித மாதம் (en)
* உமாதிமி சின்னங்கள் (en)
 |
| 
சமூக நடத்தை |
| * ஒத்தபாலினவியமும் சமயங்களும் (en)
* உமாதிமி எதிர்ப்பு வன்முறைகள் (en)
* தற்பாலினர் வெறுப்பு
* கோணல் கோட்பாடு
 |
|  உமாதிமி |
| * பா
* உ
* தொ
 |

சமுதாய மாற்றங்களுக்குத் தேவையான விதைகள் ஆண்களிடமிருந்தும் பெண்களிடமிருந்தும் மட்டும் வருவது இல்லை. பொதுவான பாலின கட்டமைப்பு விதிமுறைகளிலிருந்து விடுபட்டவர்களாக இருக்கும் இந்த பால் புதுமையினர் உடல்ரீதியாகவும், உணர்வுரீதியாகவும் பல பிரச்சனைகளை எதிர்கொள்கின்றனர். இதை நாம் சமூகவியல் , சட்டம் , மருத்துவம் , மதம் மற்றும் அறிவியல் என்று பல்வேறு தளம் சார்ந்து அணுகினால் மட்டுமே புரிந்துகொள்ள முடியும்.

வரலாறு
------

இதை பற்றி விரிவான ஆராய்ச்சிகள் 25து வருடங்களுக்கு முன்னரே ஈவ் செட்விக் (Eve Sedwick) என்பவரால் **கோணல் கோட்பாடு** (*Queer theory*) மற்றும் நங்கை, நம்பி, ஈரர், திருனர் (ந.ந.ஈ.தி) LGBT படிப்பு (Lesbian, Gay, Bisexual, Transgender, Queer & Intersex studies) என்ற ஆராய்ச்சி துறை 15 ஐரோப்பிய மற்றும் அமெரிக்க பல்கலைகழகங்களில் பாடமாக துவக்கப்பட்டது.

இந்தியாவில் விழிப்புணர்வு
-------------------------

இந்தியாவில் இதை பற்றி எந்த விழிப்புணர்வும் இல்லை மேலும் பெரும்பாலான மக்களுக்கு திருனருக்கும் (Transgender) சமபாலீர்புடையோருக்கும் (Gay , Lesbian ) உள்ள வித்தியாசம் கூட தெரிவதில்லை. இந்தியாவில் இன்னும் வெளிப்படையாக இதை பற்றி யாரும் பேசவுமில்லை. இதனால் பாலின அகதிகளாக பலர் வாழ்கின்றனர்.

பாலின உரிமை
-----------

உலகில் பிறந்த ஒவ்வொரு மனிதனுக்கும் ஒரு பாலினம் இருக்கிறது. தனிமனிதனுக்கு தன்னுடைய பாலினத்தை தேர்வு செய்ய உரிமை உள்ளது, தனி நபரின் அந்தரங்க வாழ்கையில் தலையிட எந்த நபருக்கும் , அரசுக்கும் உரிமையில்லை. உலகில் மிக கொடுமையான விஷயம் நாம் வாழும் உடலை நாம் வெறுத்து வாழ்வது ஒவ்வொரு மாற்றுபாலினத்தவரும் தங்களது உடலை வெறுத்து அன்றாடம் செத்துபிழைக்கின்றனர். உடல், மனம், பாலினம், பாலினஈர்ப்பு பற்றிய அறிவின்மையே இதற்கு காரணம். தமிழில் கோணல் கோட்பாடு மற்றும் பால்புதுமையர் பற்றி விரிவாக எழுதியவர் ஸ்ருஷ்டியின் நிறுவனர் கோபி ஷங்கர் ஆவர்.

வெளி இணைப்புகள்
---------------

* மாற்றுப் பாலின ஆன்மிகம் -1,கோபி ஷங்கர்
* பாலினம் -கோபி சங்கர்
* பாலினங்கள் இரண்டல்ல, இருபதுக்கும் மேல் பரணிடப்பட்டது 2014-03-31 at the வந்தவழி இயந்திரம்
* Genderqueer - The Minority among minorities by Gopi Shankar Madurai பரணிடப்பட்டது 2015-06-27 at the வந்தவழி இயந்திரம்
* Madurai student pens book on gender variants பரணிடப்பட்டது 2013-12-23 at the வந்தவழி இயந்திரம்
* The Hindu, No more under siege - Gopi Shankar in National Queer Conference 2013
* பாலினம் -கோபி சங்கர்,வல்லினம் கலை இலக்கிய இதழ்
* விதியை மாற்றிய கோபி ﻿ஷங்கர் -தி இந்து
* பறிக்கப்பட்ட பதக்கம் சாந்திக்கு திரும்ப கிடைக்குமா...? போராடும் சிருஷ்டி! -ஆனந்த விகடன்

1. ↑  Winter, Gopi Shankar (2014). *Maraikkappatta Pakkangal: மறைக்கப்பட்ட பக்கங்கள்*. Srishti Madurai. பன்னாட்டுத் தரப்புத்தக எண்:9781500380939. இணையக் கணினி நூலக மையம்:703235508.
**உக்ரா** *(Ukrah)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கல்யாணி உட்கோட்டத்தில் இடம்பெற்றுள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

22.944938° வடக்கு 88.660307° கிழக்கு  என்ற அடையாள ஆள்கூறுகளில் உக்ரா நகரம் பரவியுள்ளது. மேலும் கடல்மட்டத்தில் இருந்து சராசரியாக 12 மீட்டர்கள் உயரத்தில் இந்நகரம் உள்ளது. வடக்கில் சமுனா நதியால் சூழப்பட்ட இந்நகரம் மாநிலத் தலைநகரான கொல்கத்தாவில் இருந்து தோராயமாக 58 கிலோமீட்டர் தொலைவில் அமைந்துள்ளது.

மாசடையும் நிலத்தடிநீர்
----------------------

ஆர்சனிக் வேதிப்பொருளால் நிலத்தடிநீர் மாசடைந்து வரும் நகரங்களுள் உக்ரா நகரமும் ஒன்றாகும்.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி உக்ரா நகரத்தின் மொத்த மக்கள் தொகை 13,548 ஆகும் இம்மக்கள் தொகையில் கல்வியறிவு சதவீதம் 83.91% ஆகும்.கிராமப்புற மக்கள் தொகையில் ஆறுவயதிற்குக் குறைவான சிறுவர்கள் 9.6% அளவில் உள்ளனர்.

மேற்கோள்கள்
-----------

1. ↑  "Ukrah Weather Forecast-2015". Accuweather.
2. ↑  "Groundwater arsenic contamination in West Bengal-India (20 years study)". SOES. 2011-07-22 அன்று மூலம் பரணிடப்பட்டது. 2011-03-25 அன்று பார்க்கப்பட்டது.
3. ↑  "Ukrah Population - Nadia, West Bengal". Census-2011. 5 April 2016 அன்று பார்க்கப்பட்டது.
***அப்பர்தான் சிசுடோமா*** (*Uperodon systoma*) என்பது பாக்கித்தான், இந்தியா, நேபாளம் மற்றும் இலங்கை ஆகிய நாடுகளில் காணப்படும் கூர்வாய் கொண்ட தவளை சிற்றினமாகும். இது பல்வேறு பொதுவான பெயர்களில் அறியப்படுகிறது: **வெளிறிய தவளை**, **பளிங்கு ஊதுபைத் தவளை** மற்றும் **சின்ன ஊதுபைத் தவளை**.

விளக்கம்
--------

இதனுடையப் பொதுவான பெயர்கள் குறிப்பிடுவது போல, *அப்பர்தான் சிசுடோமா* ஒப்பீட்டளவில் சிறிய தலையுடன் மிகவும் திடமான தோற்றத்தைக் கொண்டுள்ளது. இவை 64 mm (2.5 அங்) நீளம் (மூக்கு-குதம் நீளத்தில்) வரை வளரும்.

இத்தவளைக்குப் பற்கள் இல்லை. இந்த அசாதாரண பண்பானது இதனுடைய உருமாற்றத்திற்குப் பிறகு இது உண்ணக்கூடிய உணவின் அடிப்படையில் அமைந்துள்ளது. இத்தவளை முக்கியமாகக் கறையான்கள் மற்றும் எறும்புகளுடன் மற்ற பூச்சிகளைக் குறைந்த எண்ணிக்கையில் உண்ணுகின்றது. இது போன்ற சிறிய ஆனால் இடஞ்சார்ந்த இரை பொருட்களைக் கைப்பற்றுவதில் பற்கள் மிகவும் பயனுள்ளதாக இருக்காது என்பதால் இந்த மாற்றம் இருக்கலாம். இரையை இவை, இவற்றின் நாக்கைப் பயன்படுத்திச் சேகரிக்கின்றன.

 ஊதுபை தவளை இலங்கையில் பகமுனாவில் உள்ளது.

வாழ்விடம் மற்றும் நடத்தை
------------------------

*அப்பர்தான் சிசுடோமா* என்பது மண்ணில் தன்னை புதைத்துக்கொண்டு வளைவாழ்க்கை வாழும் சிற்றினமாகும். இந்த தவளைகள் வறண்ட காடுகள், சமவெளிகள், தோட்டங்கள் மற்றும் விவசாய பகுதிகள் போன்ற பல வாழ்விடங்களில் காணப்படுகின்றன. முதிர்ச்சியடைந்த தவளைகள் மழைக்காலங்களில் மட்டுமே காணப்படும். மற்ற நேரங்களில் இவை மண்ணுக்குள் புதைந்து காணப்படும். மழைக்காலத்தில் கறையான்கள் கூட்டமாக வெளிப்படும் போது மழை பெய்யும் இரவுகளில் அதிகமாக உணவைப் பெறுகின்றன.

பருவ மழையின் போது ஓடைகள் மற்றும் நெல் வயல்களின் கரைகளிலிருந்து ஆண் தவளை பெண் தவளைகளை ஓசை எழுப்பி கலவி மேற்கொள்கிறது. தண்ணீரில் மிதக்கும் முட்டைகளை இடுகின்றன.

மேற்கோள்கள்
-----------

1. 1 2 3  Das, I.; Dutta, S.; Manamendra-Arachchi, K.; de Silva, A.; Sharif Khan, M. (2009). "*Uperodon systoma*". *IUCN Red List of Threatened Species* **2009**: e.T58023A11718129. doi:10.2305/IUCN.UK.2004.RLTS.T58023A11718129.en. . |date= / |doi= mismatch
2. ↑  Frost, Darrel R. (2013). "*Uperodon systoma* (Schneider, 1799)". *Amphibian Species of the World 5.6, an Online Reference*. American Museum of Natural History. 16 January 2014 அன்று பார்க்கப்பட்டது.
3. ↑  George Albert Boulenger (1890). *Fauna of British India, including Ceylon and Burma*. **Reptilia and Batrachia**. London: Taylor and Francis. பக். 496. .
4. ↑  Das, I.; Coe, M. (1994). "Dental morphology and diet in anuran amphibians from south India". *Journal of Zoology* **233** (3): 417–427. doi:10.1111/j.1469-7998.1994.tb05274.x. .
5. ↑  Das, I. (1996). "Resource use and foraging tactics in a south Indian amphibian community". *Journal of South Asian Natural History* **2** (1): 1–30.. பார்த்த நாள்: 2022-09-10.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2711501
* விக்கியினங்கள்: Uperodon systoma
* ADW: Uperodon\_systoma
* AmphibiaWeb: 2223
* AoI: 250
* ASW: Uperodon-systoma
* BOLD: 708982
* EoL: 1025138
* GBIF: 2422062
* iNaturalist: 25216
* IRMNG: 10595330
* ITIS: 664643
* IUCN: 58023
* என்.சி.பி.ஐ: 419664

 |
முப்பத்தாறு பதங்களைக் கொண்ட உக்கிரபீடம்
இந்தியச் சிற்ப மரபில் **உக்கிரபீடம்** என்பது, 32 வகைகளாகச் சொல்லப்படும் தள அமைப்புக்களில் ஒன்று. இது ஒவ்வொரு பக்கமும் ஆறாகப் பிரிக்கப்பட்டு மொத்தம் முப்பத்தாறு (6 x 6) பதங்களைக் (நிலத்துண்டு) கொண்டது. உண்மையில் இது உபபீடக அமைப்பின் கிழக்கு - மேற்கு, வடக்கு - தெற்கு ஆகிய அச்சுக்கள் பற்றி இழுத்து விரிவாக்கிய ஒரு வடிவம் ஆகும். இரு திசைகளிலும் அச்சை அண்டிய பதங்கள் இரண்டு மடங்காக்கப்பட்டுள்ளன. இந்த அமைப்பில், நடுவில் வரக்கூடிய நான்கு பதங்கள் பிரம்மாவுக்கு உரியவை. மீதியுள்ள முப்பத்து ஐந்து பதங்களுள் சில பதங்கள் ஒவ்வொன்றும் ஒவ்வொரு தேவருக்கு உரியவை. முதன்மைத் திசை அச்சுக்களை அண்டி அமையும் தேவர்களுக்கு இரண்டிரண்டு பதங்கள் ஒதுக்கப்பட்டுள்ளன. 

பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன. இவர்களுள் ஆரியகன், விவசுவதன், மித்திரன், பூதரன், ஆதித்தன், யமன், வருணன், சோமன் ஆகிய தேவர்கள் ஒவ்வொருவரும் இரண்டு பதங்களுக்கு அதிபதிகளாக உள்ளனர்.

குறிப்புகள்
-----------

1. ↑  Acharya, Prasanna Kumar. 2010. பக். 26.

உசாத்துணைகள்
------------

* Acharya, Prasanna Kumar. *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு. *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

இவற்றையும் பார்க்கவும்
----------------------

* சிற்பநூல்களில் நிலப்பிரிவு வகைகள்
**பாதுக்** (பாரசீக மொழி: بدوک ‎) எனும் ஈரானியத் திரைப்படம் 1992 ஆம் ஆண்டு வெளியானது. இத்திரைப்படம் ஈரானிய இயக்குனர் மஜித் மஜிதி இயக்கியது. பாதுக் எனும் பாரசீக மொழிச் சொல், சட்ட விரோத பொருள்களைக் எல்லை தாண்டி நடந்தே கொண்டு செல்லும் குழந்தைகளைக் குறிக்கிறது. இத்திரைப்படமானது பலுசிஸ்தான் பகுதியில் படமாக்கப்பட்டது. இயக்குனர் மஜித் மஜிதி அவரது தொடக்ககால ஆவணப்படங்களுக்குப் பின் இயக்கிய முதல் திரைப்படம் இதுவாகும்.

கதை
---

*ஜாபர்* மற்றும் அவனது சகோதரி *ஜமால்* இருவரும் பெற்றோரின் மறைவுக்குப் பின் கடத்தப்பட்டு அடிமைகளாக விற்கப்படுகின்றனர். ஜமாலை சவுதி இளவரசருடன் அனுப்பி விடுகிறார்கள். ஜாபர் பாக்கிஸ்தான் மற்றும் ஈரான் இடையே சட்டவிரோதமாக பொருட்களைக் கடத்திச் செல்லும் வேலைக்கு அனுப்பப்படுகிறான். ஜாபர் அவனுடைய நண்பன் நூர்தீநுடன் இணைந்து அவனது சகோதரியை மீட்கிறான்.

நடிகர்கள்
---------

* முகம்மது காஸாபி (Mohammad Kasebi)
* மெஹ்ரூலா மரஸிஹி (Mehrolah Mararzehi)
* நுராஹ்மத் பராஹோலி (Norahmad Barahoi)
* ஹூசைன் ஹாய்ஜார் (Hossein Haijar)

வெளியீடு
--------

இத்திரைப்படம் 1992 ஆம் ஆண்டு ஈரான் தலைநகர் தெஹ்ரானில் நடைபெற்ற திரைப்படவிழாவில் திரையிடப்பட்டது. இத்திரைப்படத்தின் தணிக்கை தொடர்பாக மஜித் மஜிதி பல்வேறு சிக்கல்களைச் சந்தித்தார். மேலும் இத்திரைப்படம் கான்ஸ் திரைப்பட விழாவிலும் திரையிடப்பட்டது.

விருதுகள்
---------

* ஃபாஜர் திரைப்பட விழாவில் சிறந்த திரைப்படம் விருது ( Best New Film, 10th Annual Fajr Film Festival)
* ஃபாஜர் திரைப்பட விழாவில் சிறந்த திரைக்கதை விருது (Best Screen Play, 10th Annual Fajr Film Festival)

வெளி இணைப்புகள்
---------------

* மசூத் மெஹ்ராபி இணையதளம்
* இணையதளம்
**பளமோட்டைக் கல்வெட்டு** என்பது, இலங்கையின் கிழக்குப்பகுதியில் உள்ள கந்தளாய்ப் பகுதியில், போதன்காடு என்னும் இடத்தில் பழையகாலத்துச் சிவன் கோயில் ஒன்றின் அழிபாடுகளிடையே கண்டெடுக்கப்பட்ட ஒரு தமிழ்க் கல்வெட்டு. 20 ஆம் நூற்றாண்டின் தொடக்கப்பகுதியில் இலங்கைத் தொல்பொருட் திணைக்களத்தினால் படியெடுக்கப்பட்ட இக்கல்வெட்டை இலங்கையின் பெயர்பெற்ற கல்வெட்டியலாளர் சேனரத் பரணவிதான முதன் முதலில் வாசித்து வெளியிட்டார்.

காலம்
-----

இக்கல்வெட்டின் அரசன் பெயரும் ஆட்சியாண்டும் குறிக்கப்பட்ட பகுதி தெளிவாக இல்லை. ஆனால், இதனை வாசித்த பரணவிதான, இது சயவாகு என்னும் அரசனின் 8வது ஆட்சியாண்டைச் சேர்ந்தது எனத் தற்காலிகமான முடிவுக்கு வந்தார். எனினும், பரணவிதானவின் வேண்டுகோளின்படி இதை வாசித்த கே. வி. சுப்பிரமணிய ஐயர், இந்தக் கல்வெட்டு விசயவாகு தேவரின் 42ம் ஆட்சியாண்டில் எழுதப்பட்டது என்று கருத்து வெளியிட்டார். பரணவிதானவும் பின்னர் இதை ஏற்றுக்கொண்டார். இந்த மன்னன் முதலாம் விசயவாகு என அடையாளம் காணப்பட்டுள்ளான்.

உள்ளடக்கம்
----------

இந்தக் கல்வெட்டு, நங்கைசானி என்னும் பிராமணப் பெண்ணொருத்தி காலஞ்சென்ற தனது கணவனின் பெயரால் கந்தளாய் விசயராச சதுர்வேதி மங்கலத்திலிருந்த விசயராச ஈச்சுரம் என்ற சிவன் கோயிலுக்குக் கொடுத்த தானத்தின் அடிப்படையிலான அறக்கட்டளை தொடர்பானது. இப்பெண் இதற்காகக் குறிப்பிடத்தக்க அளவில் பொன்னைத் தானமாக வழங்கியுள்ளாள்.

மேற்கோள்கள்
-----------

1. ↑  பத்மநாதன், சி. 2006. பக். 131, 132.
2. 1 2  பத்மநாதன், சி. 2006. பக். 133.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
தெறாடிகள் மற்றும் சுரிகைகள் தரணி *கிராண்ட் துர்க்* இன் தளத்தில் வைக்கப்பட்டுள்ளன
ஒரு **தெறாடி**(musket) என்பது 16 ஆம் நூற்றாண்டின் முற்பகுதியில் ஒரு சீர்குழல் ஆயுதமாகத் தோன்றிய ஒரு முகவாய் தாணிக்கப்பட்ட நீண்ட சுடுகலனாகும், முதலில் கொக்கிக்குழலின் கனமான விருத்தாக வந்த இது, கனமான கவசத்தை ஊடுருவக்கூடிய இயல்பைக் கொண்டது ஆகும். 16 ஆம் நூற்றாண்டின் நடுப்பகுதியில், கனமான கவசம் குறைந்துவிட்டதால் இந்த வகை தெறாடி பயன்பாட்டில் இல்லை, ஆனால் திரியள் செந்தரமாக மாறியதால், தெறாடி  என்ற சொல்லானது ஒரு நீண்ட அனற்கலள் கொண்ட சுடுகலனிற்கான பெயராக 19 ஆம் நூற்றாண்டின் நடுப்பகுதி வரை அதன் வழித்தோன்றல்கள் மூலம் தொடர்ந்தது.

1835 ஆம் ஆண்டில் காசிமிர் இலெஃவசெக்சுஅறிமுகப்படுத்திய வெடிப்பொதியிட்ட வெந்-தாணித்தல் சுடுகலன்கள், 1849 ஆம் ஆண்டில் கிளாட்-எட்டியென் மினியால் புதுப்புனையப்பட்ட மினியே குண்டு மற்றும்1854 ஆம் ஆண்டில் வோல்கானிக் ரிப்பீட்டிங் ஆர்ம்சு என்ற நிறுவனத்தால் விளைவிக்கப்பட்ட முதல் நம்பகமான மீளடி சுடுகலன்கள் ஆகியவற்றின் விளைவாக மரையிடப்பட்ட தெறாடிகள் (புத்தியல் சொற்களில் **துமுக்கிகள்** என்று அழைக்கப்படுபவை) பொதுவானதாக மாறியபோது, 19 ஆம் நூற்றாண்டில் இந்த பாணி தெறாடி ஓய்வு பெற்றது. மீளடி சுடுகலன்கள் பொதுவானதாகிவிட்டதால், அவை வெறுமனே "*துமுக்கிகள்*" என்று அழைக்கப்பட்டன, இது தெறாடியின் ஊழியை முடிவுக்குக் கொண்டுவந்தது.

சொற்பிறப்பியல்
--------------

 அனற்கலள்பொறிமுறை
ஆங்கிலச் சொற்பிறப்பியல் அகராதியின் கூற்றுப்படி, வேட்டெஃகங்கள் பெரும்பாலும் விலங்குகளின் பெய்ராஅல் பெயரிடப்பட்டன, மேலும் Musket என்ற சொல் பிரஞ்சு வார்த்தையான *mousquette*லிருந்து பெறப்பட்டது, இது ஒரு ஆண் சிட்டுப்பருந்துக்கான பெயர். ஒரு மாற்றுக் கோட்பாடு என்னவென்றால், 16 ஆம் நூற்றாண்டின் பிரெஞ்சு *mousquet*, *-ette*, இத்தாலிய *moschetto*, *-etta*விலிருந்து பெறப்பட்டது, அதாவது ஒரு எந்திரவில் இன் அம்பு. இத்தாலிய *moschetto* என்பது *mosca*, ஒரு இலையான் ஆகும்.

தமிழ்ச்சொல்லான தெறாடியின் சொற்பிறப்பு மூன்று சொற்களின் - தெறு + ஆடு + இ - கூட்டுச் சொல்லாகும். **தெறு** - சுடு; **ஆடு**- கொல் (*இச்சொல்லுக்கு மட்டும் தமிழில் நூற்றுக்கும் மேற்பட்ட பொருள் இருக்கிறது*); **இ** - விகுதி. இதன் பொருள் **சுட்டுக் கொல்லப் பயன்படும் ஓர் கருவி** என்பதாகும்.

குறிப்புகள்
-----------

வெளி இணைப்புகள்
---------------

* பல்வேறு விதமான தெறாடிகளின் வரலாறு
* Infantry Tactics During the Napoleonic wars – Musketry
* கொக்கிக்குழல் & திரியியக்க தெறாடி பக்கம்
* தெறாடி, சுரிகை மற்றும் வாள்
*
**எமிலி புராண்ட்டி** (*Emily Brontë*, ஜூலை 30, 1818 — டிசம்பர் 19, 1848) ஐக்கிய இராச்சியத்தைச் சேர்ந்த ஒரு பெண் கவிஞர் மற்றும் புதின எழுத்தாளர். இவரது ஒரே புதினமான "வுதரிங் ஃகைட்சு" (*Wuthering Heights*) ஆங்கில இலக்கியத்தின் செவ்வியல் படைப்புகளுள் ஒன்றாகக் கருதப்படுகிறது. எமிலி மற்றும் அவரது தங்கைகள் ஷார்லட் மற்றும் ஆனி ஆகியொர் இலக்கிய உலகில் "புராண்ட்டி சகோதரிகள்" என்றழைக்கப்படுகின்றனர். தன் படைப்புகளை வெளியிட எல்லிசு பெல் என்ற ஆண் புனைப்பெயரை எமிலி பயன்படுத்தினார்.

இங்கிலாந்தில் ஒரு இலக்கிய குடும்பத்தில் பிறந்த எமிலியும் அவரது சகோதரிகளும் சிறுவயது முதலே கவிதைகள் மற்றும் கதைகள் எழுதத் தொடங்கினர். 1846ல் புராண்ட்டி சகோதரிகளின் கவிதைகள் ஒரே கவிதைத் தொகுப்பாக வெளியாகின. இத்தொகுப்பு கவிதை விம்ர்சர்களால் கடுமையாக விமர்சிக்கப்பட்டதால், புராண்ட்டி சகோதரிகள் அடுத்து புதினங்கள் எழுதும் முயற்சியில் இறங்கினர். 1847ல் எமிலியின் "வுதரிங் ஃகைட்சு" வெளியானது. திருமண உறவுக்கு அப்பாற்பட்ட காதல், காமம் போன்ற கருப்பொருளைக் கொண்டிருந்ததால் பெரிதாக வரவேற்கப்படவில்லை. ஆனால் காலப்போக்கில் ஆங்கில செவ்வியல் புதினங்களில் ஒன்றாக பெயர் பெற்று விட்டது. எமிலி 1848ல் உடல் நிலை குன்றி மரணமடைந்தார். அவரது மரணத்துக்குப் பின் அவரது புதினம் அவரது இயற்பெயரில் வெளியானது.

வெளி இணைப்புகள்
---------------

* குட்டன்பர்க் திட்ட தளத்தில் எமிலி புராண்ட்டியின் படைப்புகள்
* புராண்ட்டி அருங்காட்சியகம்
Distribution of seismicity associated with the New Madrid Seismic Zone (since 1974). This zone of intense earthquake activity is located deep in the interior of the North American plate.
**தட்டுப் புவிப்பொறை உள்ளிடை நிலநடுக்கம்**  (intraplate earthquake) என்பது தட்டுப் புவிப்பொறை ஒன்றினுள்ளே நிகழும் நிலநடுக்கம் ஆகும். இதற்கு எதிராக இரு புவிப்பொறைகளின் எல்லையில் நிகழும் நிலநடுக்கம் தட்டுப் புவிப்பொறையிடை நிலநடுக்கம் என்றழைக்கப்படுகிறது.

புவிப்பொறைகளின் விளிம்பில் ஏற்படும் நிலநடுக்கங்களை விட ஒரு புவிப்பொறையின் உள்ளேயே நிகழும் இவ்வகை நிலநடுக்கங்கள் அரிதானவை. இருப்பினும் பெரும் புவிப்பொறை உள்ளிடை நிலநடுக்கங்கள் பெரும் சேதத்தை விளைவிக்கக்கூடியன. இத்தகைய நிலப்பகுதி நிலநடுக்கங்களுக்கு பழக்கப்படாதிருப்பதாலும் கட்டிடங்கள் நில அதிர்வுகளுக்கு ஏற்ப வடிவமைக்கப்படாதிருப்பதாலும் மிகுந்த சேதம் விளைகிறது. குறிப்பிடத்தக்க எடுத்துக்காட்டுகளாக குசராத்தில் 2001ஆம் ஆண்டு ஏற்பட்ட நிலநடுக்கம், 1812ஆம் ஆண்டின் நியூ மாட்ரிட் நில நடுக்கம், 1886ஆம் ஆண்டின் சார்லஸ்டன் நிலநடுக்கம் ஆகியவற்றைக் குறிப்பிடலாம்.

மேலும் படிக்க
-------------

* Stein, S. and S. Mazzotti (2007). "Continental Intraplate Earthquakes: Science and Policy Issues", Geological Society of America, Special Paper 425.

வெளியிணைப்புகள்
---------------

* Intraplate Earthquakes: Possible Mechanisms for the New Madrid and Charleston Earthquakes
* *Symptomatic Features of Intraplate Earthquakes* - PDF
* *A physical understanding of large intraplate earthquakes* - PDF பரணிடப்பட்டது 2006-05-08 at the வந்தவழி இயந்திரம்
* Earthquake Hazards Program, USGS பரணிடப்பட்டது 2006-10-14 at the வந்தவழி இயந்திரம்
மாவோரி போர் நடனம், நியூசிலாந்து, ஏறத்தாழ கி.பி. 1850.
ஓசியானியாவின் ஓவியம் 1852 ஆம் ஆண்டில் ஜே. ஜி. பார்பி டூ போக்கெஜ் வரைந்தது. பொலினீசியா, மைக்குரோனீசியா, மெலனீசியா மற்றும் மலேசியாவின் பகுதிகள் அடங்கும்.
ஓசியானியாவின் வரலாறு ஆத்திரேலியா, நியூசிலாந்து, பப்புவா நியூ கினி, பிஜி மற்றும் பிற பசிபிக் தீவு நாடுகளின் வரலாற்றை உள்ளடக்கியதாகும்.

வரலாற்றுக்கு முந்தைய காலம்
--------------------------

### பொலினீசியா கோட்பாடுகள்

பொலினீசிய மக்கள் கடல் தாண்டி குடியேறிய ஆசுதிரோனேசிய மக்களின் வழித்தோன்றல்களாகக் கருதப்படுகின்றனர். ஆரம்பத்தில் தாய்வானில் மற்றும் இறுதியில் மலேசிய தீபகற்பத்தில், இவர்களின் மொழியின் தோற்றம் ஏற்பட்டதாகக் கருதப்படுகிறது. கி.மு. 3000 மற்றும் கி.மு. 1000 இடையே ஆசுதிரோனேசிய மொழிகளின் பேச்சாளர்கள் தைவானில் இருந்து தீவு தென் கிழக்கு ஆசியாவிற்குப் பரவத் தொடங்கினர். இதற்கு முன் இவர்கள் சுமார் 8,000 ஆண்டுகளுக்கு முன்பு தெற்கு சீனாவிலிருந்து மேற்கு மைக்குரோனீசியாவின் விளிம்புகளுக்கு வந்தனர். அங்கிருந்து பின் மெலனீசியாவிற்கு சென்றனர். எனினும் இவர்கள் சீனா மற்றும் தைவான் மக்களில் பெரும்பாலானோரான ஹான் சீனர்களிடமிருந்து வேறுபடுகிறார்கள்.

மேலும் காண்க
------------

* ஆத்திரேலிய வரலாறு

உசாத்துணை
---------

1. ↑  Hage, P.; Marck, J. (2003). "Matrilineality and Melanesian Origin of Polynesian Y Chromosomes". *Current Anthropology* **44** (S5): S121. doi:10.1086/379272.
2. ↑  Kayser, M.; Brauer, S.; Cordaux, R.; Casto, A.; Lao, O.; Zhivotovsky, L. A.; Moyse-Faurie, C.; Rutledge, R. B. *et al*. (2006). "Melanesian and Asian origins of Polynesians: mtDNA and Y chromosome gradients across the Pacific". *Molecular Biology and Evolution* **23** (11): 2234–2244. doi:10.1093/molbev/msl093. பப்மெட்:16923821. .
3. ↑  Su, B.; Underhill, P.; Martinson, J.; Saha, N.; McGarvey, S. T.; Shriver, M. D.; Chu, J.; Oefner, P. *et al*. (2000). "Polynesian origins: Insights from the Y chromosome". *PNAS* **97** (15): 8225–8228. doi:10.1073/pnas.97.15.8225. Bibcode: 2000PNAS...97.8225S. .
**ஊன்பொதி பசுங்குடையார்** சங்ககாலப் புலவர்களில் ஒருவர். 4 சங்கப் பாடல்கள் இவர் பாடியனவாக உள்ளன. நான்கும் புறநானூற்றுப் பாடல்கள். அவற்றின் எண் 10, 203, 370, 378

இவரால் பாடப்பட்ட அரசர்கள்
சோழன் நெய்தலங்கானல் இளஞ்சேட் சென்னி (புறநானூறு 10)
சேரமான் பாமுள்ளூர் எறிந்த நெய்தலங்கானல் இளஞ்சேட் சென்னி (புறநானூறு 203)
சோழன் செருப்பாழி எறிந்த இளஞ்சேட் சென்னி (புறநானூறு 370, 378)
இவர் சொன்ன இராமாயணச் செய்தி
சீதை
* காட்க; நெய்தலங்கானல்
* காண்க; சங்கப் பாடல்களில் இராமாயணம்

இந்தப் புலவர் இந்தச் சோழனின் அரண்மனை வாயிலில் நின்றுகொண்டு அவன் வஞ்சிப் போரில் வென்றதைப் பாடினார். அவன் தன் அணிகலன்களைப் புலவர்க்கு மிகுதியாக வழங்கினான். புலவர் தாங்கமுடியாத அளவுக்கு வழங்கினான். புலவருடன் வந்து சேர்ந்து பாடிய அவரது சுற்றத்தார் வறுமையில் வாடியவர்கள். அவர்கள் அந்த நகைகளை முன்பின் பார்த்ததில்லை. எந்த அணியை எங்கே அணிந்துகொள்வது என்று தெரியவில்லை. விரலில் அணியவேண்டுவனவற்றைக் காதுகளில் தொங்கவிட்டுக் கொண்டார்களாம். காதில் அணியவேண்டிய அணிகளை விரலில் செருகிக்கொண்டார்களாம். இடுப்பில் அணியும் அணிகளைக் கழுத்தில் தொங்கவிட்டுக்கொண்டார்களாம். கழுத்தில் அணியவேண்டிய அணிகளை இடுப்பில் கட்டிக்கொண்டார்களாம். இது எப்படியிருந்தது என்றால்,

'கடுந்தெறல் இராமன் உடன் புணர் சீதையை  

வலித்த கை அரக்கன் வௌவிய ஞான்றை  

நிலஞ்சேர் மதர் அணி கண்ட குரங்கின்  

செம்முகப் பெருங்கிளை இழை பொலிந்து ஆங்கு'  

இருந்ததாம்.

இராமனுடன் காட்டுக்கு வந்திருந்த சீதையை இராவணன் வௌவிச் சென்றான். அவள் இராமனுக்கு வழி தெரியத் தான் அணிந்திருந்த அணிகலன்களை ஒவ்வொன்றாக ஆங்காங்கே நிலத்தில் போட்டுவிட்டுச் சென்றாள். அவள் அணிந்திருந்ததைப் பார்த்த செங்குரங்குகள் (முசு) அவற்றை எடுத்து எதனை எங்கு அணிவது என்று தெரியாமல் தாறுமாறாக அணிந்துகொண்டது போல் இருந்ததாம்.

வெளி இணைப்புகள்
---------------

1. ↑  ஊன்பொதி பசுங்குடையார் பாடல் 10
**ஓச்சிரா கோயில்** (*Oachira Temple*) என்பது தென்னிந்திய மாநிலமான கேரளத்தின், கொல்லம் மாவட்டத்தின், ஓச்சிறையில் அமைந்துள்ள ஒரு பழங்கால கோயிலாகும். புராணங்களின்படி, இந்த கோயிலானது கேரளம் மற்றும் இந்தியாவின் புகழ்பெற்ற புனித இடங்களில் ஒன்றாகும்.  ஓச்சிறையானது தேசிய நெடுஞ்சாலை எண் 47 க்கு அடுத்ததாக கொல்லம் மற்றும் ஆலப்புழா மாவட்டங்களின் எல்லையில் உள்ளது. இந்த கோயில் "தட்சிணகாசி" (தென்காசி) என்று அழைக்கப்படுகிறது. மிகவும் பழமையான இந்த புனித யாத்திரை மையம் பரப்பிரம்மன் கோவிலை மையமாக கொண்டது. இக்கோயிலானது ( பரப்பிரம்மன் அல்லது சிவன் அல்லது ஓங்கரம், உணர்வு நிலைக்காக அமைக்கபட்டுள்ளது.) இக்கோயிலானது முப்பத்தாறு ஏக்கர் நிலத்தை உள்ளடக்கியதாக உள்ளது. 

ஒவ்வொரு ஆண்டும் திசம்பர் மற்றும் சனவரி மாதங்களில் ஓச்சிராவில் விருச்சிகம் விழா கொண்டாடப்படுகிறது. *ஓச்சிரக்களி* என்பது சூன் மாதத்தில் இங்கு செய்யப்படும் ஒரு பிரபலமான சடங்காகும், இந்த ஓச்சிரக்காளியின் போது ஆண்கள் போர் வீரர்களைப் போல உடையணிந்து 'பாட நிலம்' என்ற சண்டைக்களத்தில் நின்று போலிப்போர் புரிவர். மேலும் முட்டளவு சேற்று நீரில் நின்று பாரம்பரிய தற்காப்பு தற்காப்புக் கலை நடனம் ஆடுவர். *ஓச்சிரக்களி* சடங்கானது உண்மையில் காயம்குளம் அரசரின் வீரர்களால் ஆண்டுதோறும் செய்யப்படும் ஒரு போர் பயிற்சியாகும். மேலும் "இருபட்டம் ஓணம்" (ஓணம் முடிந்த 28 நாட்களுக்குப் பிறகு) கொண்டாடப்படுகிறது. இது கால்நடைகளின் திருவிழா. இந்த திருவிழாவில், பிரமாண்டமான "எடுப்பு காளை"கள் (துணி மற்றும் வைகோலினால் உருவாக்கபட்ட பிரமாண்ட காளை உருவங்கள்) தயாரிக்கப்படுகின்றன. பின்னர் அவை தயாரிக்கபட்ட இடத்திலிருந்து பெரிய சக்கரங்களின் உதவியுடன் ஓச்சிறா கோயிலுக்கு இழுத்துவரப்படுகின்றன. இங்கு நவம்பர் திசம்பர் மாதங்களில் நடக்கும் பந்திரண்டு விளக்கு (12 விளக்கு திருவிழா) விழாவும் இங்கு ஒரு புகழ்பெற்ற திருவிழா ஆகும்.

19 ஆம் நூற்றாண்டின் துவக்கத்தில் திருவிதாங்கூரில் நில அளவைப் பணிகளானது பிரித்தானிய அதிகாரிகளான வார்ட் மற்றும் கோனர் ஆகிய இருவரிடம் ஒப்படைக்கபட்டது. இவர்களின் அறிக்கையில் ஓச்சிறைவைப் பற்றிய தகவல்களை குறிப்பிட்டனர். *பதனிலத்தின்* கிழக்குப் பகுதியில் மிகவும் பழமையான, சேதமடைந்த அடுக்குத் தூபி இருப்பதாக அந்த அறிக்கையில் தெளிவுபடுத்தப்பட்டுள்ளது. கோயில் அமைந்துள்ள பரந்த நிலத்தின் மையத்தில் ஒரு பெரிய நீர்த்தேக்கம் இருந்தது, (இது இப்போது கல்லுகெட்டுச்சிரா என்று அழைக்கப்பட்டது), இது இன்று கோயில் வளாகத்திற்கு வெளியே உள்ளது என்பதும் தெரியவந்தது. 

கொல்லத்தில் இருந்து 34 கி.மீ. தொலைவில் இக்கோயில் உள்ளது. பிரபஞ்ச ஓர்மையை எட்டுவதற்கான ஒரு குறியீட்டு கோயிலாக இது விளங்குகிறது. இக் கோயிலானது பொதுவான கோயில்கள் போன்ற மூடப்பட்ட கட்டமைப்புகளைக் கொண்டதாக இல்லை. மேலும் இங்கு பரப்பிரம்மத்துக்கு சிலைகளோ, திருவடிகளோ என எதுவும் கிடையாது. இங்கு அழகாக பாதுகாக்கப்பட்ட மரங்களின் கீழ் பரப் பிரம்மத்தை (உருவமற்ற இறைவனான சிவன்) வணங்குகிறார்கள்.

மேலும் காண்க
------------

* செட்டிகுளங்கரா தேவி கோயில்
* காயம்குளம்

குறிப்புகள்
-----------

1. ↑  The Indian Encyclopaedia: Kamli-Kyouk Phyu
 edited by Subodh Kapoor Page 4046
2. ↑  "Fairs and Festivals". 2007-05-02 அன்று மூலம் பரணிடப்பட்டது. 2020-08-06 அன்று பார்க்கப்பட்டது.
இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் பண்டரிபுரம் நகரத்தில் உள்ளது. இத்தாலுகா 100 வருவாய் கிராமங்களைக் கொண்டுள்ளது.இதன் மக்கள் தொகை 4,42,368 ஆகும். 1292.80 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 342 வீதம் வாழ்கின்றனர்.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 88,637 வீடுகளைக் கொண்ட பண்டரிபுரம் தாலுகாவின் மொத்த மக்கள் தொகை 4,42,368 ஆகும். மக்கள் தொகையில் ஆண்கள் 2,30,359 மற்றும் பெண்கள் 2,12,009 ஆக உள்ளனர். பாலின விகிதம் 1000 ஆண்களுக்கு 920 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 56,845 - 12.85% ஆகும். சராசரி எழுத்தறிவு 67.7% ஆகும். பட்டியல் மக்கள் மற்றும் பழங்குடிகள் முறையே 15.41% மற்றும் 2.79% ஆகவுள்ளனர். இதன் மக்கள் தொகையில் இந்துக்கள் 93.52%, இசுலாமியர்கள் 5.07%, பௌத்தர்கள் 0.42%, சமணர்கள் 0.74% மற்றும் பிறர் 0.25% ஆக உள்ளனர்.

இதனையும் காண்க
--------------

* பண்டரிபுரம்
* பண்டரிபுரம் பாண்டுரங்க விட்டலர் கோயில்

மேற்கோள்கள்
-----------

1. ↑  11 Tehsils of Solapur district
2. ↑  Pandharpur Taluka
3. ↑  Pandharpur Taluka Population Census 2011
**பண்டான் நீர்த்தேக்கம்**, சிங்கபூரின் மேற்கில் அமைந்துள்ள ஒரு நீர்தேக்கமாகும். இங்கு இருந்த பண்டான் ஆற்றை மரித்து 
இந்த நீர்த்தேக்கம் உருவாக்கப்பட்டது. இங்குள்ள ஜூரோங் தொழிற் பேட்டை மற்றும் அதை சார்ந்த பகுதிகளின் தண்ணீர் தேவையை இது பூர்த்தி செய்கிறது. இதன் ஒருகரையில் பாண்டான் தோட்டம் மற்றும் தீபன் தோட்டம் போன்றவை அமைந்துள்ளன. சிங்கபூர் துடுப்பு வலிப்போர் சங்கம் போன்றவை இங்குள்ளன.

வசதிகள்
-------

உடற்பயிற்சி, நடைபயிற்சி செய்வோர் அதிகம் இந்த இடத்தை நாடுகின்றனர்.சிங்கப்பூரில் பொழுது போக்கிற்காக மீன் பிடிப்போர் அதிகமாக இங்கு கூடுகின்றனர்.

மீன் பிடிப்போர் செய்ய வேண்டியவை
-------------------------------

* இங்குள்ள மீன் பிடிக்க அனுமதிக்கப்பட்ட இரண்டு இடங்களை தவிர மற்ற இடத்தில் பிடிப்பது தவறு.
* செயற்கையான தூண்டில் இரைகலையே பயன்படுத்த வேண்டும்.
* மீன்களை பிடித்து, பின்னர் அதை ஆற்றிலே விடுவதை மிகவும் ஆதரிக்கின்றனர்.
* இரும்பினால் சியப்பட்ட தூண்டில்களையே பயன்படுத்த வேண்டும்
* மீன்களுக்கு உணவளிக்க கூடாது.

மேற்கோள்கள்
-----------

* பரணிடப்பட்டது 2012-07-25 at the வந்தவழி இயந்திரம்
* பரணிடப்பட்டது 2011-07-08 at the வந்தவழி இயந்திரம்
* பரணிடப்பட்டது 2009-02-27 at the வந்தவழி இயந்திரம்
**ஓசை** அல்லது **தூக்கு** என்பது செய்யுளின் ஒரு கூறு எனத் தொல்காப்பியம் கூறுகிறது.  செய்யுள்கள் அல்லது பாக்கள், அவற்றின் சீர்களுக்கு இடையேயுள்ள தளைகளின் தன்மையையொட்டி, வெவ்வேறு விதமான ஓசைகளை உடையனவாக இருக்கின்றன. முக்கியமாக இவ்வோசை வேறுபாட்டின் அடிப்படையிலேயே பாவகைகள் ஒன்றிலிருந்து ஒன்று வேறுபடுகின்றன. 

ஓசைகள் நான்கு வகைப்படுகின்றன. அவை, செப்பலோசை, அகவலோசை, துள்ளலோசை, தூங்கலோசை என்பனவாகும்.

துணைப்பிரிவுகள்
---------------

இவை ஒவ்வொன்றும் மூன்று துணைப்பிரிவுகளாகப் பிரிக்கப்பட்டுள்ளன. அவை,

**செப்பலோசை** 

1. ஏந்திசைச் செப்பலோசை, 2. தூங்கிசைச் செப்பலோசை, 3. ஒழுகிசைச் செப்பலோசை
**அகவலோசை**  
எடுத்துக்காட்டு

செங்களம் படக்கொன்(று) அவுணர் தேய்த்த
செங்கோல் அம்பின் செங்கோட்(டு) யானை
கழல்தொடிச் சேஎய் குன்றம்
குருதிப் பூவின் குலைக்காந்தட்(டு) அற்றே.  
1. ஏந்திசை அகவலோசை, 2. தூங்கிசை அகவலோசை, 3. ஒழுகிசை அகவலோசை
**துள்ளலோசை** 

1. ஏந்திசைத் துள்ளல் ஓசை, 2. அகவல் துள்ளல் ஓசை 3. பிரிந்திசைத் துள்ளல் ஓசை
**தூங்கலோசை** 

1. ஏந்திசைத் தூங்கலோசை, 2. அகவல் தூங்கலோசை, 3. பிரிந்திசைத் தூங்கலோசை
என்பனவாகும்.

செப்பலோசை பாவகைகளில் வெண்பாவுக்கு உரிய ஓசையாகும். இது வெண்டளை எனும் தளை வகையினால் உண்டாவது. அகவலோசை ஆசிரியப்பாவுக்கும், துள்ளலோசை கலிப்பாவுக்கும் உரியன. இவற்றுள் அகவலோசை ஆசிரியத்தளையாலும், துள்ளலோசை கலித்தளை, வெண்டளை கலந்த கலித்தளை, இடையிடையே வேறு தளைகள் என்பன கலந்து வருவதால் உண்டாகின்றது. வஞ்சிப்பாவுக்கு உரியதான தூங்கலோசை, வஞ்சித்தளை என்னும் தளை வகையால் உண்டாவது.

அடிக்குறிப்பு
-------------

1. ↑  தூக்கு இயல் வகையே ஆங்கு என மொழிப (தொல்காப்பியம் 3-392)
2. ↑  அஃது அன்று என்ப வெண்பா யாப்பே தொல்காப்பியம் 3-387
3. ↑  மயில் அகவது போல இசை கூட்டிப் பாடுவது அகவல்-ஓசை
4. ↑  அகவல் என்பது ஆசிரிய்ம்மே (தொல்காப்பியம் 3-386)
5. ↑  குறுந்தொகை 1
6. ↑  தொல்காப்பியம் 3-386 இளம்பூரணர் உரை மேற்கோள்
7. ↑  துள்ளல் ஓசை கலி என மொழிப (தொல்காப்பியம் 3-388)
8. ↑  தூங்கல் ஓசை வஞ்சி ஆகும் (தொல்காப்பியம் 3-389)
**தணிக்கை மற்றும் உறுதியளிப்பு நியமங்கள்** (AUDITING AND ASSURANCE STANDARDS- AAS)
ஒரு நிறுவனத்தின் (இலாப நோக்கம் கொண்ட அல்லது இலாப நோக்கம் இல்லாத எந்த வகை நிறுவனம் ஆனாலும்) நிதிக் கணக்குகளை , சார்பற்ற, திறமையும் தகுதியும் பெற்ற , மூன்றாவது நபர் ஒருவர் தணிக்கை செய்து சான்று வழங்கினால் அதில் முதலீடு செய்துள்ளவர்களும் உறுப்பினர்களும்,பொது மக்களும் மற்றும் அரசாங்கமும் அவருடைய சான்றளிப்பை ஏற்றுக் கொள்கின்றனர்.இந்த மூன்றாவது நபரைத்தான் நாம் தணிக்கையாளர் என்கிறோம்.ஒவ்வொரு நாட்டிலும் இத்தகைய தணிக்கையாளர்களுக்குத் தேவையான கல்வியையும் பயிற்சியையும் வழங்க அந்தந்த நாட்டின் அரசுகள் ஓர் அமைப்பை உருவாக்கி வைத்துள்ளன.இந்தியாவில் "இந்தியப் பட்டயக் கணக்காளர்கள் கழகம்" (INSTITUTE OF CHARTERED ACCOUNTANTS OF INDIA-ICAI ) இப்பணியை மேற்கொண்டுள்ளது.பட்டயக் கணக்காளர்களை உருவாக்குவது மட்டுமின்றி அவர்களுக்குத் தேவையான பயிற்சிகளை வழங்குவது, ஆலோசனைகளை வழங்குவது, அவர்களுடைய பணியைச் சிறப்பாக மேற்கொள்வதற்குத் தேவையான் நியமங்களை வகுத்தளிப்பது , அவர்களுக்கான நன்னெறிகளை வகுப்பது, அவர்கள் நன்னெறிகளில் இருந்து வழுவும்போது அவர்கள் மீது நடவடிக்கை எடுப்பது போன்ற பணிகளையும் இக்கழகம் செய்து வருகிறது.
தணிக்கை முறைகள் ஒரே சீராக , முரண்பாடுகள் அற்றதாய் இருப்பதற்காகவும் தணிக்கையாளர்களுக்கு வழிகாட்டி உதவி புரிவதற்காகவும் , தணிக்கை மற்றும் உறுதியளிப்பு நியமங்கள் உருவாக்கப்பட்டுள்ளன.தணிக்கையாளர்கள்,சட்டப்படி இவற்றை பின்பற்றியே தீர வேண்டும்.
இந்தியப் பட்டயக் கணக்காளர்கள் கழகம், இதுவரையில் முப்பத்து நான்கு "தணிக்கை மற்றும் உறுதியளிப்பு நியமங்களை" வெளியிட்டுள்ளது.அவை பின்வருமாறு:

1. தணிக்கையின் அடிப்படைக் கோட்பாடுகள்
2. நிதி நிலை அறிக்கைகளை தணிக்கை செய்வதன் நோக்கமும் எல்லையும்
3. ஆவணமாக்கல்
4. ஏமாற்றுதல் மற்றும் பிழை ஆகியவற்றைக் கையாள்வதில் நிதி நிலை அறிக்கைகளை தணிக்கைசெய்பவரின் கடமை
5. தணிக்கைக்கான சான்று
6. இடர்களை மதிப்பிடுதலும் அகக் கட்டுப்பாடுகளும்
7. அகத் தணிக்கையாளரின் பணிகளைச் சார்ந்திருத்தல்
8. தணிக்கையைத் திட்டமிடல்
9. வல்லுனர் ஒருவரின் சேவையை / கருத்தைப் பயன்படுத்திக் கொள்ளல்
10. மற்றொரு தணிக்கையாளரின் பணிகளைப் பயன்படுத்திக் கொள்ளல்.
11. நிர்வாகம் கூறும் கருத்துகள்/ கொள்கைகள்
12. கூட்டுத் தணிக்கையாளர்களின் பொறுப்பு
13. தணிக்கையில் தகைவுடைமை
14. பகுப்பாய்வு முறைகள்
15. மாதிரிகளைத் தணிக்கை செய்தல்
16. தொடர்ந்து செயல்படும் நிறுவனம்
17. தணிக்கைப் பணிக்கான தரக்கட்டுப்பாடு
18. கணக்கியல் மதிப்பீடுகளை தணிக்கை செய்தல்
19. பின் நிகழ்வுகள்
20. வர்த்தகத்தைப் பற்றிய அறிவு
21. நிதி நிலை அறிக்கைகளை தணிக்கை செய்யும்போது சட்டங்கள் மற்றும் விதிமுறைகளை கவனத்தில் கொள்ளல்
**பாகா அருங்காட்சியகம்** ( **Bagha Museum** ) வங்காளதேசத்தின் ராச்சாகி மாவட்டம் பாகா உபசீலாவில் உள்ள ஓர் அருங்காட்சியகம் ஆகும். 2012 ஆம் ஆண்டு சூலை மாதம் இது நிறுவப்பட்டது. 2015 ஆம் ஆண்டு மே மாதம் 7 ஆம் தேதியன்று பொது மக்களுக்காகத் திறக்கப்பட்டது.

வரலாறு
------

பாகா அருங்காட்சியகம் வங்கதேச தொல்லியல் துறையால் பராமரிக்கப்படுகிறது. 2012 ஆம் ஆண்டே கட்டுமானம் நிறைவடைந்தாலும் அருங்காட்சியகம் 7 மே 2015 அன்றுதான் பொதுமக்களுக்காகத் திறக்கப்பட்டது.

அட்டவணை
-------

கோடையில் காலை 10 மணி முதல் மாலை 6 மணி வரை திறந்திருக்கும். பகல் நடுவில் பகல் 1 மணி முதல் மதியம் 1.30 மணி வரை அரை மணி நேரம் உணவு இடைவேளைக்காக மூடப்படுகிறது. குளிர்காலத்தில், காலை 9 மணி முதல் மாலை 5 மணி வரை திறந்திருக்கும். சூம்மா தொழுகைக்காக வெள்ளிக்கிழமை நாட்களில் 12:30 முதல் 3:30 வரை மூடப்படுகிறது. ஞாயிற்றுக்கிழமை பொது விடுமுறையாகவும் திங்கள் கிழமைகளில் 2:00 மணி முதல் திறந்திருக்கும். சிறப்பு அரசாங்க நாட்களிலும் அருங்காட்சியகம் திறந்திருக்கும்.

அனுமதிச்சீட்டு
--------------

அருங்காட்சியகத்தின் வாயிலுக்கு அருகில் ஒரு விற்பனையகம் உள்ளது. அனுமதிச்சீட்டு ஒரு நபருக்கு 15 ரூபாய் என விற்கப்படுகிறது. இருப்பினும் ஐந்து வயதுக்குட்பட்ட குழந்தைகளுக்கு அனுமதிச்சீட்டு தேவையில்லை. உயர்நிலைப் பள்ளிக் குழந்தைகள் மற்றும் இளம் பருவத்தினருக்கான நுழைவுக் கட்டணம் 5 ரூபாய்களாகும். சார்க் வெளிநாட்டு பார்வையாளர்களுக்கு அனுமதிச்சீட்டு 50 டாக்காக்களும் மற்ற வெளிநாட்டு பார்வையாளர்களுக்கு 200 டாக்காக்களும் கட்டணமாக நிர்ணயிக்கப்பட்டுள்ளது.

படக்காட்சியகம்
--------------

*

மேற்கோள்கள்
-----------

1. 1 2  "காப்பகப்படுத்தப்பட்ட நகல்" (in bn). *The Daily Ittefaq*. 6 May 2015. Archived from the original on 2021-06-28. .
2. 1 2  "Bagha Museum". *bagha.rajshahi.gov.bd*. 24 ஜூன் 2021 அன்று மூலம் பரணிடப்பட்டது. 16 June 2021 அன்று பார்க்கப்பட்டது.
3. ↑  "Museums". *archaeology.portal.gov.bd*. 16 June 2021 அன்று பார்க்கப்பட்டது.
புனித செபஸ்தியார் ஆலயம், நீர்கொழும்பு
**இலங்கையிலுள்ள உரோமன் கத்தோலிக்கம்** உலகளவிலுள்ள உரோமன் கத்தோலிக்க திருச்சபையின் ஓர் பகுதியாகும். இது உரோமையில் உள்ள திருத்தந்தையின் தலைமைத்துவத்தின் கீழ் செயற்படுகின்றது. இலங்கை கொழும்பு மாகாணத்தின் கீழ், ஒரு உயர் மறைமாவட்டத்துடன் 11 மறைமாவட்டங்களாகப் பிரிக்கப்பட்டு உள்ளது. 2012 சனத்தொகைக் கணக்கெடுப்பின் படி இலங்கையில் 1,237,038 கத்தோலிக்கர்கள் உள்ளனர். இவர்கள் மொத்த மக்கள் தொகையில் 6.1 சதவீதத்தினை பிரதிநிதித்துவப்படுத்துகின்றனர்.

1995 இல் கொழும்பில் நடைபெற்ற ஓர் விழாவில், திருத்தந்தை இரண்டாம் அருள் சின்னப்பர் இலங்கையில் ஆரம்பகால நற்செய்தி அறிவிப்பாளரும், இலங்கையின் திருத்தூதர் எனப்படும் அருட்தந்தை யோசப் வாசுக்கு அருளாளர் பட்டம் அளித்தார்.

இவற்றையும் பார்க்க
------------------

* இலங்கையில் கிறித்தவம்
* இலங்கையில் சீர்திருத்தத் திருச்சபை
* இலங்கையில் சமயம்

குறிப்புக்கள்
-------------

1. ↑  "காப்பகப்படுத்தப்பட்ட நகல்". 2019-01-07 அன்று மூலம் பரணிடப்பட்டது. 2013-02-14 அன்று பார்க்கப்பட்டது.

உசாத்துணை
---------

* history of Catholicism in Sri Lanka

வெளியிணைப்புக்கள்
-----------------

* The Catholic Church in Sri Lanka by Giga-Catholic Information
* Profile of the Catholic church in Sri Lanka
* "Ceylon". *கத்தோலிக்க கலைக்களஞ்சியம் (ஆங்கிலம்)*. (1913). நியூயார்க்: இராபர்ட் ஆபில்டன் நிறுவனம்.